stanford-oval/wikipedia huggingface dataset:
ถนนหมายเลข 51 (ประเทศกัมพูชา)
ประวัติ

ถนนสายนี้สร้างซ่อมแซมโดยบริษัทไชน่า โรด แอนด์ บริดจ์ คอร์ปอเรชัน (China Road and Bridge Corporation: CRBC) เมื่อปี พ.ศ. 2565 ภายใต้การสนับสนุนจากรัฐบาลจีนเพื่อใช้เป็นถนนสายยุทธศาสตร์ฝั่งตะวันตก เชื่อมโยงการเดินทางและการขนส่งสินค้า โดยทำพิธีเปิดถนนที่ซ่อมแซมใหม่เมื่อวันที่ 26 มีนาคม พ.ศ. 2565 มี ฮุน เซน นายกรัฐมนตรีกัมพูชา และที่ปรึกษาด้านเศรษฐกิจและการพาณิชย์ของสถานเอกอัครราชทูตจีนประจำกัมพูชาร่วมด้วย ก่อสร้างภายใต้วงเงินงบประมาณ 40 ล้านดอลลาร์สหรัฐ เริ่มต้นก่อสร้างตั้งแต่เดือนมิถุนายน พ.ศ. 2560 แล้วเสร็จในเดือนสิงหาคม พ.ศ. 2562
รายละเอียดของเส้นทาง

ถนนหมายเลข 51 เริ่มต้นจากจังหวัดกำปงสปือ แยกมาจากทางหลวงหมายเลข 5 ลงมาทางใต้ และสิ้นสุดที่ทางแยกระหว่างทางหลวงหมายเลข 4 และถนนหมายเลข 41 ในจังหวัดกันดาล มีความยาวทั้งสิ้น 37.9 กิโลเมตร (23.5 ไมล์)
ทรงหลายหน้า

ทรงหลายหน้า (อังกฤษ: polyhedron, พหูพจน์: polyhedra) หมายถึง วัตถุทางเรขาคณิตที่ประกอบด้วยหน้าเรียบและขอบตรง
ทรงหลายหน้าเป็นที่น่าหลงใหลของมนุษยชาติมาตั้งแต่ยุคก่อนประวัติศาสตร์ ซึ่งได้ศึกษาอย่างเป็นกิจลักษณะโดยชาวกรีกโบราณ ต่อเนื่องมาจนถึงนักเรียน นักคณิตศาสตร์ และศิลปินทุกวันนี้ คำว่า polyhedron มาจากภาษากรีก πολυεδρον โดยที่ poly- มาจาก πολυς แปลว่า "มากมาย" และ -edron มาจาก εδρον แปลว่า "ฐาน, ที่นั่ง, หน้า"
อะไรคือทรงหลายหน้า

ทรงหลายหน้าถูกสร้างขึ้นมาจากความแตกต่างในองค์ประกอบหรือเอกลักษณ์ ซึ่งมีความเกี่ยวเนื่องกับจำนวนที่แตกต่างบนมิติ (dimension) ดังเช่น
3 มิติ: วัตถุ (body) ที่ถูกปิดล้อมด้วยหน้าหลายหน้า และมักจะมีปริมาตร (volume) อยู่ข้างใน
2 มิติ: หน้า (face) ที่ถูกปิดล้อมด้วยขอบเขตเส้นตรง และมักจะเป็นพื้นราบที่เรียกว่ารูปหลายเหลี่ยม (polygon) เมื่อหลาย ๆ หน้ารวมกันทำให้เกิดผิวหน้า (surface) ของทรงหลายหน้า
1 มิติ: ขอบ (edge) ที่เชื่อมระหว่างจุดยอดหนึ่งกับจุดยอดอื่น และมักจะเป็นเส้นตรง เมื่อหลาย ๆ ขอบรวมกันทำให้เกิดโครงสร้าง (skeleton) ของทรงหลายหน้า
0 มิติ: จุดยอด (vertex, พหูพจน์: vertices) คือจุดปลายของทรงหลายหน้า
-1 มิติ: ความว่างเปล่า (nullity) องค์ประกอบชนิดหนึ่งที่ใช้อธิบายทฤษฎีเชิงนามธรรม
ทรงหลายหน้าเป็นตัวอย่างที่เป็นสามมิติของพอลิโทป (polytope) ที่มีจำนวนมิติใด ๆ
ลักษณะเฉพาะ > ชื่อของทรงหลายหน้า

ทรงหลายหน้ามักจะถูกตั้งชื่อตามจำนวนหน้า โดยใช้ระบบเลขในภาษากรีกเป็นพื้นฐาน ตัวอย่างเช่น ทรงสี่หน้า (tetrahedron), ทรงห้าหน้า (pentahedron), ทรงหกหน้า (hexahedron), ทรงเจ็ดหน้า (heptahedron), ทรงสามสิบหน้า (triacontahedron) เป็นต้น และมักจะมีการอธิบายชนิดของหน้าบนทรงหลายหน้านั้น เช่น ทรงสิบสองหน้าสี่เหลี่ยมขนมเปียกปูน (rhombic dodecahedron) กับ ทรงสิบสองหน้าห้าเหลี่ยม (pentagonal dodecahedron) เป็นต้น
แต่ก็มีทรงหลายหน้าพิเศษบางชนิดซึ่งมีชื่อเรียกมานานแล้ว เช่น สัตว์ประหลาดของมิลเลอร์ (Miller's monster) หรือ ทรงหลายหน้าซิแลสซี (Szilassi polyhedron) เป็นต้น
ลักษณะเฉพาะ > ขอบ

ขอบของทรงหลายหน้ามีลักษณะเฉพาะที่สำคัญสองอย่าง ได้แก่
ขอบหนึ่งขอบจะเชื่อมต่อระหว่างจุดยอดสองจุดเท่านั้น
ขอบหนึ่งขอบเป็นตัวเชื่อมระหว่างหน้าสองหน้าเท่านั้น
ลักษณะเฉพาะ > ลักษณะเฉพาะออยเลอร์

ลักษณะเฉพาะออยเลอร์ (Euler characteristic) แทนด้วยอักษรกรีก ไค ตัวเล็ก (χ) ซึ่งสัมพันธ์กับจำนวนจุดยอด V ขอบ E และหน้า F ของทรงหลายหน้า
ทรงหลายหน้าอย่างง่าย เช่น ทรงตันเพลโต (Platonic solid) จะมีลักษณะเฉพาะออยเลอร์เท่ากับ 2 เป็นต้น
ลักษณะเฉพาะ > ภาวะคู่กัน

ภาวะคู่กัน (duality) จะปรากฏในทรงหลายหน้าทุกรูปทรง และเรียกรูปทรงที่คู่กันว่า ทรงหลายหน้าคู่กัน (dual polyhedron) ซึ่งเป็นรูปทรงที่แทนจุดยอดด้วยหน้า และแทนหน้าด้วยจุดยอดไปเป็นอีกรูปทรงหนึ่ง ส่วนใหญ่ทรงหลายหน้าคู่กันสามารถสร้างได้จากกระบวนการการแลกเปลี่ยนเชิงทรงกลม หรือการตัดปลาย (truncation) ของทรงหลายหน้านั้น
ลักษณะเฉพาะ > ภาพจุดยอด

สำหรับทุกๆ จุดยอด เราสามารถสร้างภาพจุดยอด (vertex figure) โดยการลากเส้นที่จุดยอดอื่น ซึ่งเชื่อมต่อรอบจุดยอดที่เราพิจารณา ให้เป็นรูปร่างขึ้นมา
แหล่งข้อมูลอื่น

เอริก ดับเบิลยู. ไวส์สไตน์, "Polyhedron" จากแมทเวิลด์.
Making Polyhedra
Polyhedra Pages
Stella: Polyhedron Navigator - Software for exploring polyhedra and printing nets for their physical construction.  Includes uniform polyhedra, stellations, compounds, Johnson solids, etc.
The Uniform Polyhedra
Virtual Reality Polyhedra - The Encyclopedia of Polyhedra
Polyhedra and Pyramids
Paper Models of Polyhedra เก็บถาวร 2013-02-26 ที่ เวย์แบ็กแมชชีน Many links
Paper Models of Uniform (and other) Polyhedra
Interactive 3D  polyhedra in Java เก็บถาวร 2005-04-03 ที่ เวย์แบ็กแมชชีน
World of Polyhedra เก็บถาวร 2006-04-14 ที่ เวย์แบ็กแมชชีน - Comprehensive polyhedra in flash applet, showing vertices and edges (but not shaded faces)
Polyhedra software, die-cast models, & posters
Electronic Geometry Models - Contains a peer reviewed selection of polyhedra with unusual properties
Symmetry, Crystals and Polyhedra เก็บถาวร 2017-02-24 ที่ เวย์แบ็กแมชชีน
uniform solution for uniform polyhedra by Dr. Zvi Har'El เก็บถาวร 2011-05-20 ที่ เวย์แบ็กแมชชีน
Java applet with the use of kaleido เก็บถาวร 2007-08-18 ที่ เวย์แบ็กแมชชีน
Origami Polyhedra - Models made with Modular Origami
Polyhedra Collection[ลิงก์เสีย] - Various virtual and physical polyhedra models
ฮิปโปแคมปัส

สำหรับความหมายอื่น ดูที่ ฮิปโปแคมปัส (แก้ความกำกวม)
| ฮิปโปแคมปัส  (Hippocampus) |
| --- | --- |
ฮิปโปแคมปัสตั้งอยู่บริเวณสมองกลีบขมับส่วนใกล้กลาง (medial temporal lobe) ของสมอง ในมุมมองด้านข้างของสมองมนุษย์ตามภาพนี้ สมองกลีบหน้าอยู่ทางซ้าย สมองกลีบท้ายทอยอยู่ทางขวา ส่วนสมองกลีบขมับและสมองกลับข้างถูกตัดออกเพื่อแสดงฮิปโปแคมปัสที่อยู่ข้างใต้
ตัวระบุ
MeSH: D006624
นิวโรเนมส์: 3157
นิวโรเล็กซ์ ID: birnlex_721
TA98: A14.1.09.321
TA2: 5518
FMA: 275020
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
ฮิปโปแคมปัส (อังกฤษ: hippocampus) เป็นส่วนประกอบที่สำคัญของสมองของมนุษย์และสัตว์เลี้ยงลูกด้วยนมอื่น ๆ ฮิปโปแคมปัสเป็นส่วนหนึ่งของระบบลิมบิก (limbic system) ซึ่งมีบทบาทสำคัญในการสร้างความทรงจำระยะยาวและการกำหนดทิศทางในที่ว่าง โครงสร้างนี้มีลักษณะเป็นคู่อยู่ด้านข้างซ้ายและขวาของสมองเหมือนกับซีรีบรัล คอร์เท็กซ์ ในมนุษย์และไพรเมตชนิดอื่น ๆ ฮิปโปแคมปัสวางตัวในสมองกลีบขมับส่วนใกล้กลาง (medial temporal lobe) ของสมองภายใต้พื้นผิวเปลือกคอร์เท็กซ์ รูปร่างของฮิปโปแคมปัสมีลักษณะโค้งจนนักกายวิภาคศาสตร์ในยุคแรกเปรียบเทียบว่าเหมือนกับเขาของแกะ (ละติน: Cornu Ammonis) หรือเหมือนม้าน้ำ ดังจะเห็นจากชื่อ ฮิปโปแคมปัส มาจากภาษากรีกของคำว่าม้าน้ำ (กรีก: ιππος, hippos = ม้า, καμπος, kampos = ปีศาจทะเล)
ในผู้ป่วยโรคอัลไซเมอร์ ฮิปโปแคมปัสนับเป็นหนึ่งในบริเวณของสมองที่ถูกทำลาย ทำให้มีปัญหาด้านความจำและการกำหนดทิศทางในระยะแรกของโรค นอกจากนี้ฮิปโปแคมปัสอาจถูกทำลายได้จากภาวะเลือดมีออกซิเจนน้อย (hypoxia), สมองอักเสบ (encephalitis), หรือภาวะชักของสมองกลีบขมับส่วนใกล้กลาง (medial temporal lobe epilepsy) ผู้ป่วยที่ฮิปโปแคมปัสถูกทำลายอย่างรุนแรงจะมีอาการสูญเสียความจำ
ดู

รอยนูนรอบฮิปโปแคมปัส
แหล่งข้อมูลอื่น > วารสาร

Hippocampus เก็บถาวร 2017-11-26 ที่ เวย์แบ็กแมชชีน (Wiley)
แหล่งข้อมูลอื่น > หนังสือ

Per Andersen; Richard Morris; David Amaral; Tim Bliss; John O'Keefe, บ.ก. (2006). The Hippocampus Book. Oxford University Press. ISBN 9780195100273.
Philippe Taupin (2007). The Hippocampus: Neurotransmission and Plasticity in the Nervous System. Nova Publishers. ISBN 9781600219146.
Henri M. Duvernoy, F. Cattin (2005). The Human Hippocampus: Functional Anatomy, Vascularization, and Serial Sections with MRI. Springer. ISBN 9783540231912.
Howard Eichenbaum (2002). The Cognitive Neuroscience of Memory. Oxford University Press US. ISBN 9780195141757.
Patricia E. Sharp, บ.ก. (2002). The Neural Basis of Navigation: Evidence from Single Cell Recording. Springer. ISBN 9780792375791.
แหล่งข้อมูลอื่น

BrainMaps at UCDavis hippocampus
Diagram of network เก็บถาวร 2006-05-16 ที่ เวย์แบ็กแมชชีน
Diagram of a Hippocampal Brain Slice
Hippocampus - Cell Centered Database
Temporal-lobe.com An interactive diagram of the rat parahippocampal-hippocampal region เก็บถาวร 2019-09-29 ที่ เวย์แบ็กแมชชีน
NIF Search - Hippocampus เก็บถาวร 2011-05-11 ที่ เวย์แบ็กแมชชีน via the Neuroscience Information Framework
ทางหลวงหมายเลข 4 (ประเทศกัมพูชา)

|  ทางหลวงหมายเลข 4 |
| --- | --- |

ทางหลวงหมายเลข 4 ในจบามอน จังหวัดกำปงสปือ
ข้อมูลของเส้นทาง

ส่วนหนึ่งของ 
 
ความยาว: 230 กิโลเมตร (140 ไมล์)
มีขึ้นเมื่อ: 1950–ปัจจุบัน
ทางแยกที่สำคัญ
ปลายทางทิศ ต.อ.น.: พนมเปญ
ปลายทางทิศ ต.อ.ต.: เมืองพระสีหนุ จังหวัดพระสีหนุ
ตำแหน่งที่ตั้ง
ประเทศ: กัมพูชา
 
ระบบทางหลวง
การขนส่งในประเทศกัมพูชา
ทางหลวงหมายเลข 4 (เขมร: ផ្លូវជាតិលេខ ៤) เป็นทางหลวงในประเทศกัมพูชา มีระยะทาง 230 km (140 mi), มีเส้นทางแนวตะวันออกเฉียงเหนือ-ตะวันตกเฉียงใต้ เชื่อมต่อกรุงพนมเปญกับเมืองพระสีหนุเข้าด้วยกัน สีหนุวิลล์เป็นท่าเรือน้ำเค็มนานาชาติของกัมพูชา ทางหลวงหมายเลข 4 จึงเป็นทางหลวงที่สำคัญของเศรษฐกิจของประเทศ ทางหลวงเส้นนี้สร้างขึ้นในยุค 1950 ซึ่งสร้างพร้อมกันกับท่าเรือดังกล่าว
ถนนเส้นนี้ถูกสร้างขึ้นมาสำหรับรถบรรทุกขนาดใหญ่ขนส่งสินค้าระหว่างเมืองกับท่าเรือ ทำให้บางช่วงของทางหลวงหมายเลข 4 เป็นถนนที่เก็บค่าผ่านทาง ซึ่งมีอยู่ 3 ด่านด้วยกัน และเป็นถนนที่อันตรายที่สุดในกัมพูชา เนื่องจากเกิดอุบัติเหตุบ่อยครั้งและมีการควบคุมที่ไม่เพียงพอ
แอ็นสท์ มัค

| แอ็นสท์ มัค |
| --- | --- |

เกิด: เอิร์นส์ วัลท์ฟรีด โยเซ็ฟ เว็นเซิล มัค 18 กุมภาพันธ์ 1838 เบอร์โน, มอเรเวีย, จักรวรรดิออสเตรีย
เสียชีวิต: 19 กุมภาพันธ์ ค.ศ. 1916(1916-02-19) (78 ปี) Vaterstetten, บาวาเรีย, จักรวรรดิเยอรมัน
พลเมือง: ออสเตรีย
การศึกษา: มหาวิทยาลัยเวียนนา (PhD, 1860; Dr. phil. hab, 1861)
มีชื่อเสียงจาก: Mach band Mach diamonds Mach number Mach reflection Mach wave Mach's principle Criticism of Newton's bucket argument Empirio-criticism Oblique effect Relationalism Shock waves Stereokinetic stimulus
อาชีพทางวิทยาศาสตร์
สาขา: Physicist
สถาบันที่ทำงาน: University of Graz Charles-Ferdinand University (Prague) University of Vienna
วิทยานิพนธ์: Über elektrische Ladungen und Induktion (1860)
อาจารย์ที่ปรึกษาในระดับปริญญาเอก: Andreas von Ettingshausen
ลูกศิษย์ในระดับปริญญาเอก: Heinrich Gomperz Ottokar Tumlirz
ลูกศิษย์ที่มีชื่อเสียงอื่น ๆ: Andrija Mohorovičić
 
ลายมือชื่อ

หมายเหตุ
He was the godfather of Wolfgang Pauli. The Mach–Zehnder interferometer is named after his son Ludwig Mach, who was also a physicist.
เอิร์นส์ วัลท์ฟรีด โยเซ็ฟ เว็นเซิล มัค (เยอรมัน: Ernst Waldfried Josef Wenzel Mach ภาษาเยอรมัน: [ɛʁnst ˈmax]; 18 กุมภาพันธ์ ค.ศ. 1838 – 19 กุมภาพันธ์ ค.ศ. 1916) เป็นนักฟิสิกส์ และนักปรัชญา ชาวออสเตรีย ผู้มีส่วนเกี่ยวข้องทางฟิสิกส์ด้านคลื่นกระแทก อัตราส่วนของความเร็วของการไหลหรือวัตถุต่ออัตราเร็วของเสียง ที่เรียกว่า เลขมัค ซึ่งได้ตั้งชื่อเพื่อเป็นเกียรติแก่เขา ในฐานะนักปรัชญาแห่งวิทยาศาสตร์ เขาเป็นผู้มีอิทธิพลอย่างมากต่อปฏิฐานนิยมเชิงตรรกและปฏิบัตินิยมแบบอเมริกัน จากการวิจารณ์ทฤษฎีอวกาศและเวลาของไอแซก นิวตัน เขาได้ปูทางไปสู่ทฤษฎีสัมพันธภาพของอัลเบิร์ต ไอน์สไตน์
ฮั่ว หยวนเจี่ย

ฮั่ว หยวนเจี่ย
ฮั่ว หยวนเจี่ย (จีน: 霍元甲; พินอิน: Huò Yuánjiǎ, เยฺว่พิน: Fok Yuen Gap; ค.ศ. 1868–ค.ศ. 1910) คือนักสู้ชาวจีนและผู้ร่วมก่อตั้งสมาคมชิงอู่ โรงเรียนสอนศิลปะการป้องกันตัวในเซี่ยงไฮ้ เขาได้รับการยกย่องว่าเป็นวีรบุรุษจากการต่อสู้กับชาวต่างชาติในช่วงที่ประเทศจีนถูกคุกคามโดยชาวต่างชาติ ทำให้เรื่องราวของเขายากต่อการแยกแยะจริงเท็จ
ชีวิตช่วงต้น

ฮั่ว หยวนเจี่ยเกิดเมื่อ ค.ศ. 1869 ในหมู่บ้านเซียงนาน ที่เมืองเทียนจิน ตรงกับปีที่ 7 ในรัชสมัยฮ่องเต้ถงจื้อ เป็นลูกชาย 1 ใน 3 คนของฮั่ว เอินตี้ เนื่องจากฮั่ว เอินตี้และพี่น้องอีก 2 คนมีลูกชายรวมกัน 10 คน จึงได้รับการขนานนามว่า สิบพี่น้องสกุลฮั่ว ครอบครัวสกุลฮั่วมีรายได้หลักมาจากเกษตรกรรม แต่ฮั่ว เอินตี้เองก็ประกอบกิจการคุ้มกันภัยบนเส้นทางไปแมนจูเรียเช่นกัน ถึงแม้ว่าจะเกิดในตระกูลผู้ฝึกกังฟู แต่เนื่องจากว่าหยวนเจี่ยเป็นเด็กร่างกายอ่อนแอโดยกำเนิด บิดาของเขาจึงส่งเสริมให้เขาศึกษาวิชาการมากกว่าการเป็นนักสู้
ฮั่ว เอินตี้จ้างเชน เซ็งโฮจากญี่ปุ่นมาสอนฮั่ว หยวนเจี่ย โดยเขาสอนวิชากังฟูให้เป็นการตอบแทน อย่างไรก็ตาม ฮั่ว หยวนเจี่ยขัดขืนเส้นทางที่บิดาขีดไว้ให้ด้วยการแอบดูบิดาสอนลูกศิษย์ในเวลากลางวันและฝึกมวยกับเชนในเวลากลางคืน จนกระทั่งอายุได้ 30 ร่างกายของฮั่ว หยวนเจี่ยจึงแข็งแรง และเชี่ยวชาญในวิชากังฟู แต่อย่างไรก็ตามเขาไม่เคยคิดจะใช้วิชานี้ในเชิงการต่อสู้ แต่ฝึกให้ร่างกายแข็งแกร่งเพื่อใช้สำหรับทำการเกษตร
ต่อสู้เพื่อกู้ศักดิ์ศรีชาวจีน

ต่อมา จากการรุกรานของชาวต่างชาติโดยเฉพาะชาติตะวันตกหลายชาติ พร้อมกับกับการได้ดูถูกหมิ่นหยามชาวจีนตามสถานที่ต่าง ๆ โดยที่ราชสำนักไม่อาจทำอะไรได้เลย เช่นที่ เทียนจิน บ้านเกิดของฮั่ว หยวนเจี่ย ก็ถูกกำหนดให้เป็นเขตที่คนจีนห้ามเข้าและบังคับให้เปิดเป็นเมืองท่าอย่างเสรี โดยมีป้ายติดหน้าประตูว่า "สุนัขและคนจีนห้ามเข้า" ขณะเดียวกันพวกชาวต่างชาติยังขนานนามประเทศจีนว่า "ขี้โรคแห่งเอเชีย" (东亚病夫) ซึ่งเป็นการเหยียดหยามชาวจีนอย่างรุน
แรง พร้อม ๆ กับการจัดการประลองยุทธที่ชาวต่างชาติจัดขึ้นมาโดยเอานักสู้ที่เก่งที่สุดมาจากหลายชาติ เช่น รัสเซีย, อังกฤษ, เยอรมัน และ ญี่ปุ่น เป็นต้น  ซึ่ง คนจีนไม่มีใครเลยที่สามารถเอาชนะได้  ชาวจีนยิ่งถูกเหยียดหยามหนักยิ่งขึ้นจากการประโคมตามสื่อต่าง ๆ จน ฮั่ว หยวนเจี่ย ทนไม่ได้จึงอาสาขอขึ้นเวทีประลองเอง โดยท้าประลองกับนักสู้จากทุกชาติอย่างเท่าเทียม เพื่อกอบกู้ศักดิ์ศรีของชาวจีนคืนมา  ซึ่งก็ไม่ทำให้ชาวจีนผิดหวัง เป็นการกู้หน้าให้ชาวจีนได้อย่างภาคภูมิ
ก่อตั้งสมาคม

ปี ค.ศ. 1910 เดือนมิถุนายน ฮั่ว หยวนเจี่ย ก่อตั้งสมาคมกังฟูขึ้นเพื่อสุขภาพที่เซี่ยงไฮ้ชื่อ "สมาคมชิงอู่" และได้รับความสนใจจากผู้คนสมัครเป็นลูกศิษย์จำนวนมาก ซึ่งถือเป็นการการฝ่าฝืนธรรมเนียมจีนที่จะไม่ถ่ายทอดภูมิปัญญาของตระกูลซึ่งเสมือนสมบัติล้ำค่าให้แก่บุคคลภายนอกเด็ดขาด 
สมาคมดังกล่าวนอกจากเน้นในด้านของฝึกวิทยายุทธเพื่อสุขภาพแล้ว ยังชูคำขวัญ "รักชาติ เสริมพลานามัย ยึดมั่นจริยธรรม ช่วยเหลือสังคม"  ซึ่งในโอกาสครบรอบ 10 ปีของสมาคม ดร.ซุน ยัดเซ็น บิดาแห่งประเทศจีนสมัยใหม่ ได้มาเยื่ยมถึงที่และได้เขียนคำขวัญคำว่า "จิตวิญญาณแห่งผู้กล้า" ด้วยลายมือของตัวเอง
การเสียชีวิต

หลังจากก่อตั้งสมาคมได้แค่ 3 เดือน ในวันที่ 14 กันยายน ค.ศ. 1910 ฮั่ว หยวนเจี่ยก็เสียชีวิตลง ด้วยอายุเพียงแค่ 42 ปี
โดยสาเหตุการเสียชีวิตนั้นได้เป็น 1 ประเด็น
1. ถูกวางยาโดยแพทย์ชาวญี่ปุ่น ซึ่งได้บันทึกโดยลูกศิษย์ของฮั่ว หยวนเจี่ยว่า นักยูโดชาวญี่ปุ่นได้แนะนำแพทย์ ชาวญี่ปุ่นมารักษาอาการที่ไอเป็นเลือด จากนั้นอาการของฮั่ว หยวนเจี่ยก็ทรุดลงเรื่อย ๆ จนต้องเข้าโรงพยาบาล และเสียชีวิตใน 2 สัปดาห์หลังจากนั้น
และฝังศพไว้ในสุสานในเซี่ยงไฮ้จนถึงปี ค.ศ. 1911  จึงย้ายกลับไปฝังยังบ้านเกิดที่เทียนจิง
ภาพยนตร์

เรื่องราวของฮั่ว หยวนเจี่ย ได้กลายเป็นตำนานวีรบุรุษนักสู้ชาวจีนเช่นเดียวกับ หวง เฟยหง, ยาจกซู และ ยิปมัน และได้สร้างเป็นภาพยนตร์ศิลปะการต่อสู้ ที่มีเนื้อหาออกแนวภาพยนตร์กำลังภายใน ใน ค.ศ. 2006 ในชื่อ Fearless นำแสดงโดย หลี่ เหลียนเจี๋ย
และก่อนหน้านั้นได้สร้างเป็นละครโทรทัศน์ชุด The Legendary Fok ในปี ค.ศ. 1981 นำแสดงโดย หวงเหยียนเซิน บรูซ เหลียง และหมีเซียะ และอีกครั้งในชื่อ Huo Yuanjia ในปี ค.ศ. 2008 นำแสดงโดย เจิ้ง อี้เจี้ยน เป็น ฮั่ว หยวนเจี่ย และเฉิน เสี่ยวชุน เป็น เฉินเจิน
และอ้างอิงถึงในภาพยนตร์ชุด Fist of Fury ในปี ค.ศ. 1971 ที่นำแสดงโดย บรูซ ลี ที่เป็นเรื่องราวของเฉินเจิน ที่เป็นลูกศิษย์ของฮั่ว หยวนเจี่ย ตามมาล้างแค้นให้ผู้เป็นอาจารย์ ซึ่งได้มีการสร้างภาคต่อและสร้างใหม่หลายต่อหลายครั้ง เช่น Legend of the Fist: The Return of Chen Zhen ในปี ค.ศ. 2011 นำแสดงโดย ดอนนี่ เยน
อีจึนา

| อีจึนา |
| --- | --- |
อีจึนาในเดือนพฤศจิกายน 2024 จากซ้ายไปขวา: โคโค่, มาอิ, ซารัง, จีมิน, จียุน, จ็องอึน และเซบี
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง: เคป็อป
ช่วงปี: 2024–ปัจจุบัน
ค่ายเพลง: เวกวัน

สมาชิก:  มาอิ  จีมิน  จียุน  โคโค่  ซารัง  จ็องอึน  เซบี 

เว็บไซต์: wake-one.com/en/artists/izna
อีจึนา (เกาหลี: 이즈나; อาร์อาร์: Ijeuna; เอ็มอาร์: Ijŭna; อังกฤษ: Izna เขียนด้วยตัวพิมพ์เล็กทั้งหมด) เป็นเกิร์ลกรุปเกาหลีใต้ สังกัดเวกวัน ผลิตโดยเท็ดดี พัก ซึ่งก่อตั้งขึ้นจากรายการเซอร์ไวเวิลของเอ็มเน็ต ที่ชื่อว่า ไอ-แลนด์ 2: เอ็น/เอ ประกอบด้วยสมาชิกจำนวนเจ็ดคนคือ มาอิ, จีมิน, จียุน, โคโค่, ซารัง, จ็องอึน และเซบี พวกเธอเปิดตัวเมื่อวันที่ 25 พฤศจิกายน 2024 พร้อมกับเอกซ์เทนเดดเพลย์ (EP) N/a.
ชื่อ

กลุ่ม 'Izna' ที่ถูกสร้างขึ้นจากการทดสอบและการแข่งขันบนไอ-แลนด์ 2: เอ็น/เอ เพื่อทำให้ 'I(N/a)' สมบูรณ์ด้วยการรวม 'N' ที่มีความหลากหลายแบบคาดเดาไม่ได้ และ 'a' ที่มีความเป็นไปได้ไม่สิ้นสุด หมายความว่า 'เมื่อใดก็ตาม ที่ไหนก็ตาม อะไรก็ตาม = ฉัน'
ประวัติ > การก่อตัวผ่านไอ-แลนด์ 2: เอ็น/เอ

บทความหลัก: ไอ-แลนด์ 2: เอ็น/เอ
ในตอนสุดท้ายของรายการออดิชั่นเคป็อปไอ-แลนด์ 2: เอ็น/เอ ทางช่องเอ็มเน็ต ที่ออกอากาศเมื่อวันที่ 4 กรกฎาคม 2024 เกิร์ลกรุปน้องใหม่ที่จะผลิตโดยเท็ดดี พัก ได้ยืนยันว่า ชเว จ็องอึน, บัง จี-มิน, ยุน จี-ยุน, โคโค่, รยู ซา-รัง, มาอิ และจ็อง เซ-บี ได้รับเลือกให้เป็นสมาชิกเดบิวต์
ประวัติ > 2024–ปัจจุบัน: บทนำและการเปิดตัวครั้งแรก

ในเดือนกรกฎาคม 2024 ตามที่หน่วยงานเวกวันของพวกเธอแจ้ง อีจึนาได้รับเลือกให้เป็นนางแบบให้กับ แบรนด์สกินแคร์ชะลอวัย 'Be Wants' ของ HK Inno.N [ko] อย่างผิดปกติ ก่อนที่สมาชิกคนสุดท้ายและชื่อวงจะได้รับการประกาศในวันก่อนหน้า นอกจากนี้ยังมีการกล่าวกันว่า อีจึนาได้รับคำเชิญให้ลงภาพจากนิตยสารต่างๆ นอกจากนี้ Ten Asia ยังมีรายงานว่า อีจึนาจะแสดงที่เคคอน LA 2024 ที่จัดขึ้นในลอสแองเจลิส รัฐแคลิฟอร์เนีย ระหว่างวันที่ 26 ถึง 28 กรกฎาคม เพื่อพบปะกับแฟนๆ ในอเมริกาเหนือก่อนการเปิดตัวอย่างเป็นทางการ เวที KCON นี้มีแนวโน้มว่าจะเป็นเวทีแรกของพวกเธอตั้งแต่ที่พวกเธอก่อตั้งตัวเองผ่านรายการเซอร์ไวเวิล
ในเดือนพฤศจิกายน 2024 เวกวันได้ประกาศว่า อีจึนาจะเปิดตัวอย่างเป็นทางการในวันที่ 25 พฤศจิกายน พร้อมกับEP แรก N/a. กลุ่มได้แสดงการเปิดตัวในวันที่สองของงานมามาอะวอดส์ 2024 ซึ่งจัดขึ้นที่เคียวเซระโดมโอซากะ ประเทศญี่ปุ่น เมื่อวันที่ 22 พฤศจิกายน
สมาชิก

มาอิ (마이)
จีมิน (방지민)
จียุน (윤지윤)
โคโค่ (코코)
ซารัง (유사랑)
จ็องอึน (최정은)
เซบี (정새비)
ผลงานเพลง > ซิงเกิล

รายชื่อซิงเกิล แสดงปีที่วางจำหน่าย ตำแหน่งในชาร์ตที่เลือก และชื่ออัลบั้ม
| Title | Year | Peak chart positions> KOR | Sales | Album |
| --- | --- | --- | --- | --- |
| "Izna" | 2024 | รอประกาศ | รอประกาศ | N/a |
ผลงานวิดีโอ > มิวสิกวิดีโอ

| ชื่อ | ปี | ผู้กำกับ | อ้างอิง |
| --- | --- | --- | --- |
| "อีจึนา" | 2024 | Paranoid Paradigm  (VM Project Architecture) |  |
ผลงานการแสดง > รายการโทรทัศน์

| ปี | ชื่อ | หมายเหตุ | อ้างอิง |
| --- | --- | --- | --- |
| 2024 | ไอ-แลนด์ 2: เอ็น/เอ | รายการเรียลลิตี้โชว์การแข่งขันเพื่อตัดสินสมาชิกอีจึนา |  |
ค่าคงตัวรีดแบร์ย

ค่าคงตัวรีดเเบร์ย (อังกฤษ: Rydberg constant) เป็นค่าคงตัวในทางฟิสิกส์ที่มาจากการคำนวณค่าคงตัวต่าง ๆ สำหรับสเปกตรัมของไฮโดรเจน ตั้งชื่อตามยูฮันเนิส รีดแบร์ย นักฟิสิกส์ชาวสวีเดน ค่านี้สามารถหาได้จาก
โดยที่  R_{H} เป็นค่าคงตัวที่เรียกว่า ค่าคงตัวรีดเเบร์ย มีค่าเท่ากับ   1.097\ 37\times 10^{7}\ \mathrm {m} ^{-1}
ทางหลวงเอเชียสาย 11

|  ทางหลวงเอเชียสาย 11 |
| --- | --- |

ข้อมูลของเส้นทาง
ความยาว: 1,567 กิโลเมตร (974 ไมล์)
ทางแยกที่สำคัญ
ปลายทางทิศเหนือ:  ใน เวียงจันทน์ ประเทศลาว
 :  ใน เมือง ท่าแขก ประเทศลาว   ใน เมืองสะหวันนะเขต ประเทศลาว
ปลายทางทิศใต้:  ใน เมืองพระสีหนุ ประเทศกัมพูชา
ตำแหน่งที่ตั้ง
ประเทศ:  ลาว  กัมพูชา
 
ระบบทางหลวง
ระบบทางหลวงเอเชีย
ทางหลวงเอเชียสาย 11 (AH11) เป็นถนนในโครงข่ายทางหลวงสายเอเชีย มีระยะทางตลอดทั้งสาย 1,567 กิโลเมตร มีเส้นทางเริ่มต้นทางทิศเหนือที่เวียงจันทน์ ประเทศลาว โดยแยกมาจากทางหลวงเอเชียสาย 12 มีเส้นทางลงไปทางทิศตะวันออกร่วมกับทางหลวงเอเชียสาย 15 และเลี้ยวไปยังทิศใต้ โดยเส้นทางจะไม่ผ่านประเทศไทย จากนั้นเข้าเขตประเทศกัมพูชา ผ่านพนมเปญ แล้วบรรจบกับทางหลวงเอเชียสาย 1 ที่เมืองพระสีหนุ และมีเส้นทางเชื่อมต่อไปยังชายฝั่งอ่าวไทย
รายชื่อทางหลวงที่ผ่าน > ประเทศลาว

ทางหลวงหมายเลข 13: เวียงจันทน์−เวียงคำ (ใช้จุดเริ่มต้นเดียวกันกับ )−ท่าแขก (แยกออกจากทางร่วม )−เซโน (ใช้เส้นทางร่วมกับ  3 กิโลเมตร)−Veun Kham (ใช้จุดสิ้นสุด )
รายชื่อทางหลวงที่ผ่าน > ประเทศกัมพูชา

ทางหลวงหมายเลข 7: Dong Calor−Skuon
ทางหลวงหมายเลข 6 : Skuon−พนมเปญ (ตัดกับ )
ทางหลวงหมายเลข 4 : พนมเปญ−เมืองพระสีหนุ
| ด ค กทางหลวงสายเอเชีย |
| --- | --- | --- |
| สายหลัก |  AH1  AH2  AH3  AH4  AH5  AH6  AH7  AH8  |  |
| เอเชียตะวันออกเฉียงใต้ |  AH11  AH12  AH13  AH14  AH15  AH16  AH17  AH18  AH19  AH25  AH26  AH111  AH112  AH121  AH123  AH131  AH132  AH140  AH141  AH142  AH143  AH150  |  |
| เอเชียตะวันออก |  AH30  AH33  AH34  |  |
| เอเชียใต้ |  AH42  AH43  AH45  AH46  AH47  AH48  |  |
| สายเอเชียเหนือ เอเชียกลาง  และเอเชียตะวันตกเฉียงใต้ |  AH63  AH64  AH65  AH66  AH67  AH68  AH70  AH71  AH72  AH75  AH76  AH77  AH78  AH81  AH82  AH83  AH84  AH85  AH86  AH87  |  |
เดอะวินด์

| เดอะวินด์ |
| --- | --- |
เดอะวินด์ในเดือนมิถุนายน 2023 จากซ้ายไปขวา: ฮันบิน, ฮย็อนจุน, ธนาธร, แจว็อน, ฮายูชัน, ฮีซู และชันว็อน
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง:  เคป็อป 
ช่วงปี: 2023–ปัจจุบัน
ค่ายเพลง: อะราวด์อัส

สมาชิก:  ฮีซู  ธนาธร  ฮันบิน  ฮายูชัน  ชันว็อน  ฮย็อนจุน 
อดีตสมาชิก:  แจว็อน 

เว็บไซต์: withusent.com/ko/?c=194
เดอะวินด์ (เกาหลี: 더윈드; อาร์อาร์: Deowindeu; เอ็มอาร์: Tŏwindŭ; อังกฤษ: The Wind) เป็นบอยแบนด์เกาหลีใต้ ก่อตั้งโดยอะราวด์อัสเอนเตอร์เทนเมนต์ ประกอบด้วยสมาชิกจำนวนหกคนคือ ฮีซู, ธนาธร, ฮันบิน, ฮายูชัน, ชันว็อน และฮย็อนจุน (อดีตสมาชิก แจว็อน ออกจากกลุ่มในเดือนธันวาคม 2023) เปิดตัวเมื่อวันที่ 15 พฤษภาคม 2023 ด้วยเอกซ์เทนเดดเพลย์ (อีพี) ชื่อ Beginning: The Wind Page.
ประวัติ > 2023: การแนะนำและการเปิดตัว

เมื่อวันที่ 15 มีนาคม With Us Entertainment ประกาศว่าจะเปิดตัวบอยแบนด์วงแรก เดอะวินด์ สมาชิกถูกเปิดเผยตั้งแต่วันที่ 16 ถึง 22 มีนาคม (ตามลำดับ: ฮย็อนจุน, ธนาธร, ฮีซู, ฮายูชัน, แจว็อน, ฮันบิน, และชันว็อน) มิวสิควิดีโอสำหรับเพลง "Sirius" เผยแพร่เมื่อวันที่ 24 เมษายน  เมื่อวันที่ 15 พฤษภาคมกลุ่มได้เปิดตัวด้วยการเปิดตัวเอกซ์เทนเดดเพลย์ Beginning: The Wind Page และซิงเกิล "Island"
เมื่อวันที่ 7 มิถุนายน มิวสิควิดีโอเพลง 'Summer Vacation' ได้รับการเผยแพร่ ก่อนที่จะเปิดตัวอัลบั้มซิงเกิล Ready : Summer Vacation พร้อมกับซิงเกิล "We Go" ในวันที่ 2 สิงหาคม
เมื่อวันที่ 6 ธันวาคม With Us ได้ประกาศว่าสมาชิก ชิน แจ-ว็อน ได้ออกจากวงด้วยเหตุผลส่วนตัว และ เดอะวินด์ จะยังคงเป็นวงดนตรีที่มีสมาชิก 6 คนต่อไป
ประวัติ > 2024–ปัจจุบัน: ผลงานที่ตามมา

เมื่อวันที่ 23 มกราคม มีการประกาศว่าสมาชิก ชันว็อน จะหยุดพักกิจกรรมกับกลุ่มชั่วคราวเนื่องจากปัญหาสุขภาพ และจะไม่เข้าร่วมการโปรโมต EP ที่กำลังจะออกของกลุ่ม กลุ่มได้ปล่อย EP ที่สอง Our: Youthteen เมื่อวันที่ 14 กุมภาพันธ์ พร้อมกับซิงเกิล "H! Teen" ชันว็อนกลับมาจากการพักวงเมื่อวันที่ 5 พฤษภาคม
ระหว่างวันที่ 10 ถึง 12 พฤษภาคม เดอะวินด์ได้เข้าร่วมการแสดงหลักของ KCON Japan ซึ่งถือเป็นการแสดงครั้งแรกของวงที่มีแฟนๆ ชาวญี่ปุ่นเข้าร่วม
ซิงเกิล "Sirius Part. 2" ออกจำหน่ายเมื่อวันที่ 15 พฤษภาคม เพื่อเฉลิมฉลองครบรอบ 1 ปีของวง
ในวันที่ 7 ตุลาคม เดอะวินด์ได้ปล่อย EP ที่ 3 ของพวกเขา Hello: My First Love และซิงเกิลนำที่มีชื่อเดียวกัน วงได้รับชัยชนะในรายการเพลงครั้งแรกจากการปล่อยอัลบั้มนี้เมื่อวันที่ 18 ตุลาคม บนมิวสิกแบงก์
สมาชิก

ฮีซู (김희수)
ธนาธร (타나톤)
ฮันบิน (최한빈)
ฮายูชัน (박하유찬)
ชันว็อน (안찬원)
ฮย็อนจุน (장현준)
อดีต
แจว็อน (신재원) (2023)
ผลงานเพลง > ซิงเกิล

| ชื่อ | ปี ค> ศ..ปี ค.ศ. | อันดับสูงสุดบนชาร์ท> KORDown.  | อัลบั้ม |
| --- | --- | --- | --- |
| "Island" | 2023 | 148 | Beginning : The Wind Page |
"—" หมายถึงผลงานที่ไม่ติดชาร์ตหรือไม่ได้วางจำหน่ายในภูมิภาคนั้น
ผลงานวิดีโอ > มิวสิกวิดีโอ

| ชื่อ | ปี | อ้างอิง |
| --- | --- | --- |
| "Sirius" | 2023 |  |
| "Island" | 2023 |  |
| "Summer Vacation" | 2023 |  |
| "We Go" | 2023 |  |
| "H! Teen" | 2024 |  |
| "Sirius Part. 2" | 2024 |  |
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
วัดศาลเจ้า

| วัดศาลเจ้า |
| --- | --- |
ภายในศาลานที ทองศิริ (เซียนแปะโรงสี)

ที่ตั้ง: เลขที่ 2/1 หมู่ที่ 3  ตำบลบ้านกลาง อำเภอเมืองปทุมธานี จังหวัดปทุมธานี 12000
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศาลเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านมะขาม ตำบลบ้านกลาง อำเภอเมืองปทุมธานี จังหวัดปทุมธานี มีอาณาเขตติดต่อกับวัดมะขาม แม่น้ำเจ้าพระยา และคลองเชียงราก
ประวัติ

ประวัติการสร้างวัดมีคำบอกเล่าแตกต่างกันไป บ้างว่าสร้างเมื่อประมาณ พ.ศ. 2330 เนื่องจากตั้งอยู่ปากคลองศาลเจ้า จึงตั้งชื่อวัดตามทำเลที่ตั้ง และได้รับพระราชทานวิสุงคามสีมาเมื่อประมาณ พ.ศ. 2333 ผู้สร้างเป็นชาวรามัญที่อพยพหลบหนีภัยสงครามจากพม่า เข้ามาพึ่งพระบรมโพธิสมภาร อีกตำนานหนึ่งเล่าว่า สร้างเมื่อปลายกรุงศรีอยุธยา โดยเจ้าน้อยมหาพรหม บุตรเจ้าเมืองฝ่ายเหนือ เป็นผู้มีวิชาไสยศาสตร์แก่กล้า ได้ล่องแพมาตามแม่น้ำเจ้าพระยาจนมาถึงวัดมะขามในและได้พบกับพระภิกษุเชื้อสายรามัญนามว่า พระอาจารย์รุ ทั้งสองได้ทดสอบวิชากัน เจ้าน้อยมหาพรหมเกิดความเคารพเลื่อมใสในวิทยาคมของพระอาจารย์รุ จึงขอสร้างวัดและศาลขึ้น แล้วตั้งชื่อว่าวัดศาลเจ้า มีที่มาของชื่อจากศาลที่เจ้าน้อยมหาพรหมสร้างขึ้น
อาคารเสนาสนะ

อาคารเสนาสนะได้แก่ อุโบสถซึ่งเจ้าน้อยมหาพรหมสร้างถวายในสมัยพระอาจารย์รุ ได้รับการบูรณะใหม่ในเวลาต่อมา เจดีย์แบบรามัญ ศาลาการเปรียญประดิษฐานพระพุทธรูปที่เจ้าน้อยมหาพรหมสร้าง ประชาชนมักมากราบไหว้เจ้าพ่อวัดศาลเจ้า ประดิษฐานอยู่ภายในวิหารแบบจีนสูง 3 ชั้น ตั้งอยู่ริมน้ำ ส่วนด้านบนนั้นยังเป็นที่ประดิษฐานพระบรมสารีริกธาตุอีกด้วย และวัดมีศาลเซียนแปะ ฆราวาสชาวจีนผู้เรืองเวท ส่วนใหญ่นิยมมาขอพรเรื่องการเงินการงาน การทำธุรกิจการค้าให้เจริญรุ่งเรือง บริเวณวัดยังมีตลาดริมน้ำวัดศาลเจ้า เปิดทุกวันเสาร์ วันอาทิตย์ และวันหยุดนักขัตฤกษ์